Byens+metafysikk

Diktet er skrevet av Rolf Jacobsen i 1933, og er gitt ut i samlingen Jord og Jern. Diktet har beskrivelser av hvordan en by ser ut og fungerer, på oversiden og undersiden. Tittelen "Byens Metafysikk" kan vi tolke som fundamentale spørsmål man stiller til byens egenskaper og funksjon. Man kan si at tittelen stiller spørsmål ved hvordan samfunnet og byen er bygd opp.

__** Virkemidler: **__ Vi finner eksempler på **besjeling** i diktet. Det er flere steder der abstrakte ting får levende egenskaper. Et eksempel er "telefonkabelens nervefibre. Gassledningens hule blodårer". Her får telefonkabler og gassledninger menneskelige "egenskaper" ved at de blir beskrevet som om de har blodårer og nervefibre.

Vi finner **gjentagelse** i flere av versene. Vi har flere vers hvor de tre første verselinjene begynner med samme ord, f.eks. første vers som begynner med "under", og fjerde vers som begynner med "ingen kan høre". Dette forsterker også budskapet og meningen i verset. F.eks. i verselinjene med "Ingen kan høre.." gir det en forsterket betydning av budskapet om at ingen ser de som jobber hardt under det flotte fasaden på oversiden/ det mer velstående kanten av byen.

**Motivet** i diktet er hvordan en by er bygd opp, både på oversiden og undersiden. På en indirekte måte er dette også en beskrivelse av samfunnsforskjellene mellom menneskene i en by. I en by ser man bare det pene og rene, mens de som går på overflaten tenker ikke på hva slags stort maskineri som jobber under dem, og som kanskje ikke er like flott. Det blir en metafor på samfunnsforskjellene; De mer velstående i samfunnet ser bare det pene og flotte livet de lever og deres egne omgivelser, og ser ikke hvilket maskineri av mennesker som gjør viktige jobber i samfunnet under dem. Vi finner også **kontraster** i teksten, f.eks. "Fra Østens skyhøie menneskealper, fra vestens villafasader bak spirea". Her er det store kontraster mellom skyhøie menneskealper, som er noe stort mennesker har laget, kanskje noe mørkere og dystrere, mens i vest har man de flotte villaene blant flotte planter, og man får inntrykk av at det er noe lysere. Dette forsterker og fremhever budskapet i diktet

Diktets tema kan også være hvordan alle de menneskeskapte tingene som kloakk, gass osv. forurenser og ødelegger naturen, kanskje uten at vi ser det. Det beskrives en fasade på overflaten hvor alt ser flott og lyst ut, mens på undersiden er det mørkt med skitt, kloakk, gass osv. som egentlig er veldig ødeleggende.


 * Byens metafysikk **

Under rennestensristene,

under de skimlete murkjellere,

under lindealléenes fuktige røtter

og parkplenene:

Telefonkablenes nervefibre.

Gassledningenes hule blodårer.

Kloakker.

Fra østens skyhøie menneskealper,

fra vestens villafasader bak spirea

- de samme usynlige lenker av jern og kobber

binder oss sammen.

Ingen kan høre telefonkablenes knitrende liv.

Ingen kan høre gassledningenes syke hoste i avgrunnen.

Ingen kan høre kloakkene tordne med slam og stank

hundrede mil i mørke.

<span style="color: #000000; font-family: Arial,Helvetica,sans-serif;">Byens jernkledde innvolder

<span style="color: #000000; font-family: Arial,Helvetica,sans-serif;">arbeider.

<span style="color: #000000; font-family: Arial,Helvetica,sans-serif;">Men oppe i dagen danser jo du med flammende

<span style="color: #000000; font-family: Arial,Helvetica,sans-serif;">fotsåler over asfalten, og du har silke mot navlens

<span style="color: #000000; font-family: Arial,Helvetica,sans-serif;">hvite øie og ny kåpe i solskinnet.

<span style="color: #000000; font-family: Arial,Helvetica,sans-serif;">Og oppe i lyset etsteds står jo jeg og ser hvordan

<span style="color: #000000; font-family: Arial,Helvetica,sans-serif;">cigarettens blå sjel flagrer som en kysk engel

<span style="color: #000000; font-family: Arial,Helvetica,sans-serif;">gjennem kastanjeløvet mot det evige liv.